**Úrad práce, sociálnych vecí a rodiny Brezno**

**Rázusova 40, 977 01 Brezno**

**BR1/OSPODASK/SPO/2018/608**

**Výzva č. 1/2018**

na podávanie projektov a predloženie cenovej ponuky na realizáciu priority na rok 2018 v územnej pôsobnosti Úradu práce, sociálnych vecí a rodiny Brezno podľa § 73 ods. 2. písm. e) a ods. 4, 5 zákona č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov.

**I.**

**Vyhlasovateľ**: Úrad práce, sociálnych vecí a rodiny (ÚPSVR) Brezno,

Rázusova 40,

977 01 Brezno

**Štatutárny zástupca:** Mgr. Anna Kvoriaková, riaditeľka úradu

**Dátum vyhlásenia výzvy**: **26.02.2018**

**Názov výzvy: Výzva č. 1/2018-**Opatrenia zamerané na zabezpečenie vykonávania odborných metód práce na prispôsobenie sa novej situácii v prirodzenom rodinnom prostredí.

**Dátum uzávierky prijímania projektov: 26.03.2018**

**II.**

**Vymedzenie výzvy v rámci priorít**

Ústredie práce, sociálnych vecí a rodiny Bratislava schválilo ÚPSVR Brezno na rok 2018 navrhovanú prioritu v zmysle zákona č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov (ďalej len zákon č. 305/2005 Z. z.), na realizáciu ktorej vyhlasuje ÚPSVR Brezno prostredníctvom internetovej stránky úradu výzvu na predkladanie projektov.

Výzva je uverejnená na webovej stránke úradu - [**www.upsvar.sk/br**](http://www.upsvar.sk/br), v období od 23.02.2018 do 26.03.2018.

**III.**

**Predmet výzvy**

Predmetom výzvy sú opatrenia zamerané na zabezpečenie vykonávania odborných metód práce na prispôsobenie sa novej situácii v prirodzenom rodinnom prostredí.

**Cieľom opatrení** je intervenčne pôsobiť na rodiny, ktoré sa nedokážu prispôsobiť novým situáciám v rodine, nedokážu ich sami riešiť, a preto vyžadujú odbornú pomoc pri rozvoji

sociálnych a rodičovských zručností, pri riešení konfliktov v rodine a pri riešení špecifických problémov.

**Metódy, techniky a postupy:**

Diagnostika (sociálna, psychologická) detí a rodičov alebo osoby, ktorá sa osobne stará o dieťa, ktorí potrebujú pomoc z dôvodu, že nie sú schopní riešiť problémy v rodine a vyhodnotenie sociálnej, rodinnej a osobnostnej anamnézy rodiny a jej členov. Na základe diagnostiky vypracovanie individuálneho programu pre každú rodinu v závislosti od charakteru problému a potrebnej intervencie nevynímajúc časové hľadisko poskytnutia pomoci. Zameranie programu má byť orientované predovšetkým na riešenie súčasných problémov v rodine a na dôvody, pre ktoré tieto problémy pretrvávajú.

Priame pôsobenie v rodinách v ich prirodzenom prostredí, poskytnutie pomoci pri riešení výchovných problémov alebo rodinných problémov ako aj pri riešení medziľudských vzťahov.

Odborná sociálna práca, psychologické a sociálne poradenstvo a pomoc, individuálna práca a skupinová práca (napr. posilňovanie pozitívneho správania a konania klientov, hranie rolí – sociálne učenie, pozorovanie, rozhovory, sebapoznanie, sprevádzanie), anamnéza rodiny a popis problému a konfliktu, stanovenie pravidiel a cieľov, rodinné konferencie aj so širšou rodinou, potláčanie nevhodných prejavov správania ako je napr. nátlak, agresivita, hnev, osočovanie, resp. afekt, rozvoj a posilňovanie rodičovských zručností, nácvik konštruktívnej komunikácie pre rodičov aj deti (napr. pri realizácii stretávania sa s deťmi, pri pôsobení na deti, pri rozchode rodičov alebo probléme v rodine, eliminácia vťahovania detí do problémov dospelých), konzultačná konferencia účastníkov.

Zabezpečenie vykonávania opatrení prostredníctvom vybraných odborných metód práce na prispôsobenie sa novej situácií (adaptácia dieťaťa na porozvodovú situáciu v rodine, predchádzanie nepriaznivému vplyvu rozvodu na dieťa, uľahčenie realizácie styku s dieťaťom, a pod.).

**Cieľová skupina:** maximálne 10 rodín, ktoré sú evidované na oddelení sociálnoprávnej ochrany detí a sociálnej kurately.

**Miesto výkonu opatrení**: prirodzené rodinné prostredie rodín alebo obvyklé miesto ich pobytu, príp. priestory zabezpečené akreditovaným subjektom.

**Časový rozsah výkonu opatrení:** predpokladaný začiatok: od 15.04.2018 ukončenie: do 30.11.2018.

**Spôsob spolupráce a komunikácie akreditovaného subjektu a ÚPSVR Brezno:** písomné priebežné správy 1x mesačne o priebehu realizácie projektu v každej rodine, osobne, telefonickou a elektronickou formou.

**Spôsob vyhodnotenia realizácie projektu**: písomná záverečná správa na každú rodinu samostatne predložená spolu s vyúčtovaním do 15.12.2018.

**IV.**

**Oprávnení žiadatelia**

Oprávnenými žiadateľmi na podanie projektu sú fyzické alebo právnické osoby, ktoré vykonávajú činnosti v zmysle zákona č. 305/2005 Z. z. a majú udelenú akreditáciu Ministerstva práce, sociálnych vecí a rodiny Slovenskej republiky na vybrané činnosti sociálnoprávnej ochrany detí a sociálnej kurately, t.j. právoplatné rozhodnutie o udelení akreditácie na činnosti podľa § 11 ods. 3 písm. b) zákona číslo 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov.

Základné kritéria oprávnenosti žiadateľa:

- právoplatné rozhodnutie Ministerstva práce, sociálnych vecí a rodiny SR o udelení akreditácie na výkon opatrení sociálnoprávnej ochrany detí a sociálnej kurately podľa § 11 ods. 3 písm. b) zákona č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov,

- v čase podávania projektov nie je začaté konanie o zrušení akreditácie (formou čestného prehlásenia),

- čestné vyhlásenie, že má vysporiadané vzťahy so štátnym rozpočtom a potvrdenie miestne príslušného správcu dane, nie staršie ako 3 mesiace, že nemá daňové nedoplatky,

- potvrdenie Sociálnej poisťovne a každej zdravotnej poisťovne, nie staršie ako 3 mesiace, že nemá evidované nedoplatky poistného na zdravotnom poistení, sociálnom poistení a príspevkoch na starobné dôchodkové sporenie,

- vypracovaný projekt obsahujúci podrobný opis služby, aktivity, materiálne, personálne (predložiť kópie dokladov o vzdelaní), priestorové a organizačné podmienky realizácie požadovanej služby,

- rozpočtové náklady celého projektu.

**Z okruhu posudzovaných projektov bude vylúčený subjekt, ktorého predkladateľ neuviedol pravdivé údaje uvádzané v projekte. Rovnako bude vylúčený predkladateľ ktorý sa snaží získať dôverné informácie z procesu výberu projektov, resp. sa snaží ovplyvniť vo svoj prospech výberové konanie.**

**V.**

**Časový harmonogram výzvy, miesto a spôsob doručenia**

**Termín vyhlásenia výzvy: 26.02.2018**

**Termín ukončenia predkladania projektov: 26.03.2018**

**na adresu: Úrad práce, sociálnych vecí a rodiny Brezno, Rázusova 40, 977 01 Brezno**

Projekty sa predkladajú v slovenskom jazyku, musia byť doručené do podateľne úradu osobne alebo poštou v neporušenom obale na vyššie uvedenú adresu najneskôr do 26.03.2018.

**Označenie obálky: Súťaž - heslo – „Výzva SPO 1/2018 - Neotvárať!“** Na vonkajšom obale musí byť uvedené meno, resp. názov a adresa predkladateľa. Predložené projekty sa nevracajú.

**VI.**

**Financovanie projektu**

**Celková suma na výzvu: max. 14.646,-€,** slovom: Štrnásťtisícšesťstoštyridsaťpäť eur

Spôsob poskytnutia finančných prostriedkov pre realizáciu projektu bude bližšie uvedený v podmienkach zmluvy. V prípade nevyčerpania finančných prostriedkov alokovaných na výzvu môžu byť finančné prostriedky realokované. Cena musí zahŕňať všetky náklady spojené s realizáciou projektu, nie je možné ju dodatočne navýšiť.

**VII.**

**Pokyny a ďalšie informácie**

Projekt je potrebné predložiť písomne v termíne uvedenom v článku V.

K projektu je potrebné doložiť nasledovné doklady v originálnej forme:

- vypracovaný projekt obsahujúci podrobný opis služby, aktivity, materiálne, personálne, priestorové a organizačné podmienky realizácie požadovanej služby v počte: jeden originál, v hrebeňovej väzbe, príp. v jednoduchom zviazaní

- právoplatné rozhodnutie o udelení akreditácie MPSVR SR v Bratislave na výkon opatrení sociálnoprávnej ochrany detí a sociálnej kurately podľa § 11 ods. 3 písm. b) zákona č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov – kópia,

- rozpočtové náklady celého projektu – originál,

- doklad preukazujúci, že v čase podávania projektov nie je začaté konanie o zrušení akreditácie (formou čestného prehlásenia),

- čestné vyhlásenie, že má vysporiadané vzťahy so štátnym rozpočtom a potvrdenie miestne príslušného správcu dane, nie staršie ako 3 mesiace, že nemá daňové nedoplatky,

- potvrdenie Sociálnej poisťovne a každej zdravotnej poisťovne, nie staršie ako 3 mesiace, že nemá evidované nedoplatky poistného na zdravotné poistenie, sociálne poistenie a príspevkov na starobné dôchodkové sporenie,

-údaje o vzdelaní, odbornej praxi, odbornej kvalifikácii osôb zodpovedných za predmet zákazky- kópia

V prípade nekompletnosti všetkých požadovaných dokladov budú projekty automaticky vyraďované. Vypracovaný a zaslaný projekt musí byť opečiatkovaný a podpísaný štatutárnym orgánom predkladateľa projektu.

**Kritéria na vyhodnocovanie ponúk:**

Predložené projekty bude posudzovať a vyhodnocovať výberová komisia na posúdenie predložených projektov na základe výzvy v zmysle ust. § 73 ods.5 zákona NR SR č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov, zriadená riaditeľkou Úradu práce, sociálnych vecí a rodiny Brezno. Posudzované budú projekty, ktorých žiadatelia spĺňajú kritéria uvedené v jednotlivých bodoch tejto výzvy a preložia kompletnú dokumentáciu.

**C**ena za predmet zákazky musí zahŕňať všetky náklady spojené s predmetom zákazky.

|  |  |  |
| --- | --- | --- |
| Poradové číslo | Kritérium | Maximálny počet bodov |
| 1. | Celková cena projektu | 0 -50 bodov |
| 2. | Kvalita poskytovaných služieb:  Rozpis metód, techník, opatrení  a postupov, ktoré budú využité,  časový harmonogram ... | 0 - 35 bodov |
| 3. | Vlastné materiálno-technické  zabezpečenie | 0 – 10 bodov |
| 4. | Skúsenosti / predložené referencie  Doplnkové služby a benefity | 0 – 5 bodov |
| Maximálny počet bodov | | 100 bodov |

**Kontaktné údaje:**

Úrad práce, sociálnych vecí a rodiny Brezno, Rázusova 40, 977 01 Brezno

Mgr. Martina Bošeľová, vedúca oddelenia SPODaSK,

Tel. kontakt: 048/2442600

e-mail: martina.boselova@upsvr.gov.sk